DVD / VZO / VZG / VZŽ \_\_\_\_\_\_\_\_\_\_\_\_\_\_\_\_\_\_\_\_\_\_ , MB \_\_\_\_\_\_\_\_\_\_\_\_\_\_, OIB \_\_\_\_\_\_\_\_\_\_\_\_\_\_\_\_\_,

adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_, žiro-račun IBAN broj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kojeg zastupa predsjednik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao Naručitelj, dalje: Naručitelj,

i

KNJIGOVODSTVENI SERVIS \_\_\_\_\_\_\_\_\_\_\_\_\_\_\_\_\_\_\_\_\_\_\_, MB \_\_\_\_\_\_\_\_\_\_\_\_\_\_, OIB \_\_\_\_\_\_\_\_\_\_\_\_\_\_,

žiro-račun IBAN broj \_\_\_\_\_\_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_, kao Izvršitelj, dalje: Izvršitelj,

zaključili su dana \_\_\_\_\_\_\_\_\_\_\_\_\_\_ u \_\_\_\_\_\_\_\_\_\_\_\_\_\_\_\_\_

**U G O V O R**

**o vođenju računovodstveno – knjigovodstvenih poslova**

**Članak 1.**

Ovaj ugovor zaključuje se na temelju članka 11. stavka 2. Zakona o financijskom poslovanju i računovodstvu neprofitnih organizacija („Narodne novine“ broj 121/2014), a u svezi sa člankom 35. Zakona o udrugama („Narodne novine“ broj 74/2014).

**Članak 2.**

Predmet ovog Ugovora je pružanje računovodstveno-knjigovodstvenih usluga, tj. obaveza vođenja dvojnog knjigovodstva iz kojeg proizlazi slijedeći poslovi:

1. provođenje samoprocjene funkcioniranja sustava financijskog upravljanja i kontrola sukladno odredbama Zakona o financijskom poslovanju i računovodstvu neprofitnih organizacija (dalje u tekstu: ZFPRNO) (članak 4. stavak 1.),
2. sudjelovanje u izradi financijskih planova sukladno odredbama ZFPRNO (članak 5. stavci 1. i 3.)
3. sudjelovanje u dostavljanju izvještaja o potrošnji proračunskih sredstava nadležnom tijelu državne uprave, odnosno jedinici lokalne i područne (regionalne) samouprave (članak 6. stavak 1.)
4. vođenje poslovnih knjiga i sastavljanje knjigovodstvenih isprava i financijskih izvještaja na hrvatskom jeziku i u valutnoj jedinici koja se primjenjuje u Republici Hrvatskoj (članak 10. stavak 3.)
5. vođenje poslovne knjige dvojnog knjigovodstva sukladno odredbama ZFPRNO (članak 12. stavak 1.)
6. unošenje podataka u glavnu knjigu po unaprijed pripremljenom računskom planu (članak 12. stavak 4.)
7. vođenje poslovne knjige na način da se osiguraju ispravnost i kontrola unesenih podataka, čuvanje i mogućnost korištenja podataka, dobivanje uvida u promet i stanja na računima glavne knjige te vremenski slijed obavljenog unosa poslovnih događaja (članak 15. stavak 1.)
8. vođenje poslovne knjige za godinu koja je jednaka kalendarskoj godini (članak 15. stavak 2.)
9. otvaranje poslovnih knjiga sukladno odredbama ZFPRNO (članak 15. stavak 3.)
10. zaključenje poslovnih knjiga sukladno odredbama ZFPRNO (članak 16. stavak 1.)
11. zaštita poslovnih knjiga koje se vode na elektroničkom mediju sukladno odredbama ZFPRNO (članak 16. stavak 2.)
12. čuvanje dnevnika, glavne knjige i pomoćne knjige u rokovima i na način sukladno odredbama ZFPRNO (članak 16. stavak 5.)
13. čuvanje knjige primitaka i izdataka, knjige blagajne, knjige ulaznih računa, knjige izlaznih račune i popisa dugotrajne nefinancijske imovine u rokovima i na način sukladno odredbama ZFPRNO (članak 16. stavak 6.)
14. čuvanje knjigovodstvenih isprava u rokovima i na način sukladno odredbama ZFPRNO (članak 18.)
15. sudjelovanje u popisu imovine i obveza sukladno odredbama ZFPRNO (članak 20.)
16. iskazivanje imovine i obveza po računovodstvenom načelu nastanka događaja (članak 22. stavak 6.)
17. priznavanje prihoda i rashoda uz primjenu računovodstvenog načela nastanka događaja (članak 26. stavak 1.)
18. sastavljanje i podnošenje financijskih izvještaja sukladno odredbama ZFPRNO (članak 28. stavak 4.)
19. pripremanje i dostavljanje obrazaca za upis u Registar neprofitnih organizacija (članak 34. stavak 1.), te promjene unesenih podataka (članak 35. stavak 1.)
20. omogućavanje nadzora ovlaštenoj osobi sukladno odredbama ZFPRNO i sudjelovanje kod nadzora i davanje odgovora na pitanja osobe koja provodi nadzor (članak 42.),
21. sudjelovanje u otklanjanju utvrđenih nepravilnosti i obavještavanje Ministarstvo financija o učinjenom na način predviđen odredbama ZFPRNO (članak 44. stavak 3.),
22. ostali poslovi koji proizlaze iz svih važećih zakonskih propisa koji uređuju zakonito poslovanje naručitelja.

**Članak 3.**

Sve preuzete obveze Izvršitelj mora obaviti u zakonom propisanim rokovima, a primljenu financijsku dokumentaciju obraditi i podnijeti nadležnim institucijama u zakonom predviđenim rokovima.

Za bilo kakvo kašnjenje odgovoran je isključivo Izvršitelj.

**Članak 4.**

Naručitelj je obvezan Izvršitelju na vrijeme dostaviti urednu i financijsku dokumentaciju kako bi Izvršitelj mogao istu obraditi.

Izvršitelj nije odgovoran za kašnjenje s rokovima ukoliko Naručitelj ne dostavi financijsku dokumentaciju na vrijeme ili dostavi nepotpunu.

**Članak 5.**

Izvršitelj se obvezuje na vrijeme obavještavati Naručitelja o uočenim nepravilnostima na području računovodstva i poreza, te predlagati sve zakonom dopuštene mjere i radnje za otklanjanje istih.

Izvršitelj se obvezuje i stručno savjetovati Naručitelja.

**Članak 6.**

Usluge koje su predmet ovog Ugovora Izvršitelj obavlja u svojem poslovnom prostoru koristeći svoja sredstva rada.

Financijsku dokumentaciju, nakon što ju obradi, Izvršitelj predaje Naručitelju.

**Članak 7.**

Izvršitelj će nadoknaditi svaku štetu Naručitelju ili trećima za propuste i pogreške nastale za vrijeme trajanja ovog Ugovora.

Izvršitelj se oslobađa odgovornosti ukoliko je na uočene propuste pravovremeno upozorio Naručitelja i predložio mjere i radnje, a Naručitelj nije reagirao.

**Članak 8.**

Svi podaci iz ovog Ugovora, kao i dokumentacija temeljem ovog Ugovora predstavljaju poslovnu tajnu Naručitelja koju Izvršitelj ne smije otkriti ni po završetku ovog Ugovora.

**Članak 9.**

Naručitelj i Izvršitelj ugovaraju cijenu za poslove računovodstveno-knjigovodstvenih poslova u iznosu od \_\_\_\_\_\_\_\_ HRK (slovima: \_\_\_\_\_\_\_\_\_\_\_\_\_\_\_\_ ) mjesečno sa uključenim PDV-om, a Naručitelj će iznos uplatiti Izvršitelju u roku od \_\_\_\_\_\_ dana po zaprimljenom računu na žiro-račun naveden u zaglavlju ovog Ugovora.

**Članak 10.**

Ovaj ugovor zaključuje se na određeno/neodređeno vrijeme, s mogućnošću otkaza od obje ugovorne strane, bez navođenja razloga.

Otkaz se dostavlja ugovornoj strani na dokaziv način na adresu navedenu u zaglavlju ugovora.

Otkazni rok iznosi 3 (tri) mjeseca, a počinje teći prvog dana sljedećeg mjeseca od mjeseca u kojem je zaprimljen. Učinci otkaza nastupaju trenutkom proteka zadnjeg dana otkaznog roka, kada je Izvršitelj dužan Naručitelju predati kompletnu dokumentaciju.

Za vrijeme otkaznog roka, Izvršitelj se obvezuje savjesno i profesionalno obavljati sve ugovorene poslove, a Naručitelj se obvezuje platiti ugovorenu cijenu.

Sve poslove koje je Izvršitelj započeo izvršavati za vrijeme trajanja otkaznog roka dužan je uredno dovršiti, odnosno dovesti ih do stadija da ih Naručitelj može predati drugom Izvršitelju.

**Članak 11.**

Bilo kakvi aneksi ovom ugovoru da bi bili pravovaljani moraju biti zaključeni u pisanom obliku.

Ugovorne strane izjavljuju da su Ugovor pročitale, da isti razumiju, da nemaju primjedbi i/ili nejasnoća u pogledu istoga, te se odruču prava pobijanja iz zablude, neznanja i/ili bilo kojeg drugog razloga.

Ovaj ugovor sastavljen je u \_\_\_ istovjetna primjerka, od kojih \_\_\_\_\_ za potrebe Naručitelja i \_\_\_\_\_\_ za potrebe Izvršitelja.

Sve eventualne sporove ugovorne strane rješavat će sporazumno i dogovorno, a ukoliko u tome ne uspiju, ugovaraju nadležnost suda u \_\_\_\_\_\_\_\_\_\_\_\_\_\_\_\_\_.

Ovaj Ugovor stupa na snagu kad ga potpišu zakonski zastupnici ugovornih strana i ovjere pečatima.

ZA NARUČITELJA: ZA IZVRŠITELJA:

Predsjednik DVD / VZO / VZG /VZŽ Knjigovodstveni servis \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M. P. M. P.

ime i prezime ime i prezime, funkcija

*vlastoručni potpis vlastoručni potpis*